Държавен вестник, бр. 99, 2021 г., стр. 9

БРОЙ  99	
Д Ъ Р Ж А В Е Н  В Е С Т Н И К 	
СТР.  9  
Чл. 9. Членовете на съвета се определят 
за срок от 4 години с право на два мандата. 
Чл. 10. (1) Освобождаването на член на 
съвета преди изтичане на мандата става:
1. по искане на лицето;
2. при отзоваването му от страна на ин-
ституцията или организацията, която го е 
предложила;
3. при наличието на влязла в сила присъда 
за извършено престъпление от общ характер;
4. при състояние на трайна нетрудо- 
способност, което продължава повече от 
шест месеца;
5. в случай на смърт.
(2) При наличието на някоя от хипотези-
те по ал. 1 министърът на образованието и 
науката освобождава със заповед съответния 
представител и определя на негово място нов 
член по предложение на ръководителите на 
институциите по чл. 4, т. 2 и 4, съответно 
на председателя на Съвета на ректорите. 
(3) В случаите по ал. 1 номинирането на 
кандидати за представители по чл. 4, ал. 1, 
т. 5 и 6 и попълването на съвета става след 
отправена покана от страна на министъра на 
образованието и науката или оправомощено 
от него лице чрез интернет страницата на 
Министерството на образованието и науката 
и по реда на чл. 8.
(4) Определеният нов член на съвета има 
мандат до края на мандата на освободения 
член.
Г л а в а  ч е т в ъ р т а
ОРГАНИЗАЦИЯ НА РАБОТАТА НА 
СЪВЕТА
Чл. 11. (1) Съветът за българския жестов 
език осъществява своята дейност чрез про-
веждане на заседания.
(2) Съветът заседава най-малко 4 пъти 
годишно. 
Чл. 12. (1) Съветът се свиква на заседание 
от председателя на съвета. 
(2) С писмо до членовете председателят 
определя времето и мястото на провеждането 
на заседанието.
(3) Писмото по ал. 2, дневният ред и 
материалите за обсъждане се изпращат от 
секретаря на членовете на съвета най-малко 
7 дни преди заседанието.
(4) Членовете на съвета изготвят писмено 
становище, когато това им е възложено от 
председателя или считат, че е необходимо, 
и го представят на секретаря на съвета не 
по-късно от 2 дни преди заседанието. На засе-
данията на съвета становищата се докладват. 
(5) Дистанционно заседание може да се 
провежда, когато обективни обстоятелства 
налагат това, като се осигурява пряко и 
виртуално участие на членовете. 
Чл. 13. (1) Заседанията на съвета се ръ-
ководят от председателя на съвета.
(2) Функциите на председателя в негово 
отсъствие се изпълняват от заместник-пред-
седателя. 
(3) Заседанията на съвета се провеждат, 
ако на тях присъстват най-малко 9 от чле-
новете му. 
(4) Секретарят на съвета координира 
работата му, води неговата документация и 
изготвя протокол за всяко заседание.
(5) Протоколът се подписва от предсе-
дателстващия заседанието и секретаря на 
съвета.
Чл. 14. (1) Решенията по дневния ред се 
вземат с пълно мнозинство. 
(2) Когато член на съвета изрази особено 
мнение, същото се отразява в протокола 
и предложението. Изразилият особеното 
мнение представя писмени мотиви за него 
на председателя на съвета до 3 работни дни 
след заседанието. Писмените мотиви са не-
разделна част от протокола на заседанието. 
(3) В 7-дневен срок след провеждане на 
заседанието секретарят изпраща на членовете 
на съвета копие-извлечение с решенията от 
заседанието. 
Чл. 15. Материално-техническото и фи-
нансовото осигуряване на работата на съ-
вета се осъществяват от Министерството на 
образованието и науката.
Чл. 16. За своята дейност членовете на 
съвета не получават възнаграждение.
ЗАКЛЮЧИТЕЛНА РАЗПОРЕДБА
Параграф единствен. Правилникът се 
издава на основание чл. 27 от Закона за 
българския жестов език. 
Министър: 
Николай Денков
7088
ПАТЕНТНО ВЕДОМСТВО 
НА РЕПУБЛИКА БЪЛГАРИЯ
Правилник за изменение на Устройствения 
правилник на Патентното ведомство на Ре-
публика България (обн., ДВ, бр. 61 от 2018 г.; 
изм. и доп., бр. 2 и 9 от 2019 г.; изм., бр. 85 
и 87 от 2019 г., бр. 80 от 2020 г.; изм. и доп., 
бр. 62 от 2021 г.)
§ 1. В чл. 4 думите „заместник-пред-
седател/и“ се заменят със „заместник-пред-
седател“.
§ 2. В чл. 6 се правят следните изменения:
1. В т. 5 думите „правилата на“ се зали-
чават.